b'\n_START_ARTICLE_\nMatej Gaber\n_START_SECTION_\n2008-11: \xc5\xa0kofja Loka\n_START_PARAGRAPH_\nMed letoma 2008 in 2011 je igral za \xc5\xa1kofjelo\xc5\xa1ki Merkur. Tu je v sezoni 2008-09 prvi\xc4\x8d zaigral na katerem izmed evropskih tekmovanj, in sicer v pokalu EHF, kjer jih je v osmini finala izlo\xc4\x8dil St. Gallen. Od njegovih takratnih soigralcev velja omeniti vsaj eno ime, in sicer Jure Dolenec, ki je kasneje skupaj s Gabrom napredoval in igrala sta oba za mo\xc4\x8dnej\xc5\xa1e klube in slovensko selekcijo.\n_START_SECTION_\n2011-13: Gorenje Velenje\n_START_PARAGRAPH_\nLeta 2011 sta Gaber in Dolenec skupaj od\xc5\xa1la igrati za velenjski RK Gorenje Velenje. Tam sta se v letih 2012 in 2013 veselila naslovov slovenskega dr\xc5\xbeavnega prvaka. V drugi sezoni pri Velenju, 2012-13, je Gaber prvi\xc4\x8d zaigral na najmo\xc4\x8dnej\xc5\xa1em rokometnem evropskem klubskem tekmovanju, Ligi prvakov, in tam na enajstih tekmah dosegel 28 zadetkov. Najve\xc4\x8d zadetkov na posamezni tekmi je dosegel 17. marca 2013 na zadnji tekmi proti nem\xc5\xa1kemu Flensburgu, ko je bil z devetimi goli najbolj\xc5\xa1i strelec tekme, ki so jo sicer izgubili in izpadli iz nadaljnjega tekmovanja.\n_START_SECTION_\n2013-16: Montpellier\n_START_PARAGRAPH_\nLeta 2013 sta ponovno skupaj s Dolencem od\xc5\xa1la v Francijo v Montpellier, kjer je bil \xc5\xa1e en slovenski legionar, Dragan Gaji\xc4\x87. Tam je Gaber igral naslednje tri sezone. V prvi sezoni, 2013-14 so igrali v pokalu EHF in tam je Matej na devetih tekmah zadel devetnajstkrat. V sezoni 2014-15 se je ponovno preizkusil v ligi prvakov in na enajstih sre\xc4\x8denjih dosegel 12 zadetkov. V sezoni 2015-16 so se v Montpellierju veselili naslova francoskih pokalnih zmagovalcev in tudi naslova liga\xc5\xa1kega pokala. V evropskem tekmovanju lige prvakov pa je na \xc5\xa1tirinajstih tekmah dosegel 25 zadetkov.\n_START_SECTION_\nOd 2016: Pick Szeged\n_START_PARAGRAPH_\nLeta 2016 je od\xc5\xa1el igrat na Mad\xc5\xbearsko v Pick Szeged. Tam igra med drugimi skupaj s Slovencema Sta\xc5\xa1em Skubetom in Mario \xc5\xa0o\xc5\xa1tari\xc4\x8dem.\n_START_SECTION_\nReprezentanca\n_START_PARAGRAPH_\nZa izbrano vrsto Slovenije je prvi\xc4\x8d zaigral 9. marca 2011 proti Poljski v kvalifikacijah za Evropsko prvenstvo. V postavi je bil potem tudi za na EP 2012 na katerem so osvojili \xc5\xa1esto mesto. Leta 2015 je nastopil tudi na SP 2015 kjer so zasedli osmo mesto. Vidno vlogo v slovenski ekipi je igral na EP 2016. Bil je tudi med olimpijci iger v Riu leta 2016 kjer so pri\xc5\xa1li vse do \xc4\x8detrtfinala._NEWLINE_Januarja 2017 je nastopil na Svetovnem prvenstvu 2017 v Franciji. Tam je igral kot prvi igralec na mestu kro\xc5\xbenega napadalca in k osvojitvi zgodovinske bronaste medalje prispeval 15 zadetkov v napadu ter k temu dodal tudi dobro igro v obrambi.'